Greek Legal Document

Category: 230

Content:
1. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 296 της 27/27 Σεπτ. 1973 (ΦΕΚ Α΄ 239) Περί καθορισμού του τίτλου και της έδρας του εν Κρήτη ιδρυθέντος Πανεπιστημίου. Έχοντες υπ’ όψει: 1.Τας διατάξεις της παρ. 1 του άρθρ. 7 του Ν.Δ. 87/1973 «περί ιδρύσεως Πανεπιστημίου εις Θράκην και Κρήτην». 2.Την υπ’ αριθ. 659/1973 γνωμοδότησιν του Συμβουλίου Επικρατείας. 3.Απόσπασμα του υπ’ αριθ. 1/24.9.73 πρακτικού της κατά το άρθρ. 4 του ως άνω Ν.Δ/τος συσταθείσης Επιτροπής προσωρινής διοικήσεως και οικονομικής διαχειρίσεως του Πανεπιστημίου Κρήτης, εν ω διατυπούται γνώμη ταύτης, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Το εν Κρήτη ιδρυθέν Πανεπιστήμιον φέρει τον τίτλον «Πανεπιστήμιον Κρήτης», έδρα δε αυτού ορίζεται η Πόλις του Ρεθύμνου. Εις τον Ημέτερον Πρωθυπουργόν, ανατίθεμεν την δημοσίευσιν και εκτέλεσιν του παρόντος Προεδρικού Δ/τος. Περί της έδρας, αρμοδιοτήτων κλπ της Επιτροπής προσωρινής διοικήσεως και οικονομικής διαχειρίσεως του Πανεπιστημίου Κρήτης βλ. απόφ. Υπ. Παιδείας αριθ. Φ. 183/2/ 92332 (ανωτ. σελ. 636, 503)